**Zápisnica**

**zo zasadnutia Obecného zastupiteľstva v Kováčovciach  
konaného dňa 31.5.2024 o 18.00 hod. v budove Obecného úradu**

Prítomní: podľa pripojenej prezenčnej listiny.

Program:

1. Otvorenie zasadnutia
2. Určenie zapisovateľa a overovateľov zápisnice
3. Úprava terénu na výstavbu oplotenia, výstavba
4. Návrh zmien v rozpočte na máj
5. Deň obce a deň detí
6. Iné
7. Schválenie uznesenia – határozat jóváhagyása
8. Záver – befejezés.

.

Prítomní: podľa prezenčnej listiny.

K jednotlivým bodom programu.

* + - 1. Rokovanie zasadnutia obecného zastupiteľstva v Kováčovciach otvorila a viedla starostka obce p. Bc. Ingrid Sipos-Molnár. Oboznámila prítomných s návrhom programu zasadnutia a oznámila, že OZ je spôsobilé rokovať, nakoľko je prítomná nadpolovičná väčšina členov OZ. S návrhom programu prítomní jednohlasne súhlasili.

Hlasovanie: Za: 4 proti: 0 zdržal sa: 0 neprítomný: 1

1. Určenie zapisovateľa a overovateľov zápisnice – za zapisovateľku bola určená slečna Jančová – zo zvukového záznamu, za overovateľov zápisnice Adrián Halgaš a Mário Baláž.
2. Úprava terénu na výstavbu oplotenia, výstavba– pani starostka oznámila prítomným, že po prijatí povolenia na zbúranie starého obecného úradu sme oslovili dve firmy, aby predložili ponuky na prácu a likvidáciu. Po doručení ponúk, sa vyhodnotilo, že firma Elmour Beton ponúkla najnižšiu sumu, tak práce uskutoční táto firma spolu s likvidáciou stavebného odpadu v sume 7638,- Eur. Ďalej pani starostka oznámila, že po úprave priestranstva, by sme mali čo najskôr uskutočniť výstavbu betónového oplotenia. Navrhla vyčleniť sumu 6132,- Eur zo zostatku financií z minulého roku na obstaranie majetku – a to výstavbu betónového oplotenia pri kostole a materiál potrebný k tomu – cement, zemina. Prítomní poslanci s výstavbou jednohlasne súhlasili.

Hlasovanie: Za: 4 proti: 0 zdržal sa: 0 neprítomný:1

1. Návrh zmien v rozpočte na máj – zmeny v rozpočte za máj sa týkajú volieb do Europarlamentu, vypracovanie žiadosti o NFP na Modernizáciu autobusovej čakárne, vytýčenie pozemku pri kostole, dotácia na aktivačnú činnosť, úprava priestranstva na výstavbu oplotenia a výstavba oplotenia, z poplatkov za hrobové miesta, nákup šmýkačky, príjmov z daní a poplatkov a nákup pneumatík . Zmeny sú prílohou zápisnice.

Hlasovanie: Za: 4 proti: 0 zdržal sa: 0 neprítomný: 1

1. Deň obce a deň detí- pani starostka uviedla, že po dohode na minulom zasadnutí bude Deň obce 20. júla. Poprosila prítomných členov OZ, aby sa podieľali na prípravách na deň obce. Podrobné práce ohľadom príprav sa budeme priebežne dohadovať telefonicky. Deň detí sa uskutoční dňa 1.6.2024 v sobotu. Pre deti obstaráme sladkosti, občerstvenie. Pripravíme športové hry a súťaže.
2. Iné – pani starostka uviedla prítomným, že p. Andrej Balko oznámil, že by chcel kúpiť pozemky pri ich záhrade. Ide o parcely č. CKN 110/1 zastavaná plocha vo výmere 483m2 a 110/2 záhrada vo výmere 849m2 a budova so súpisným číslom 37 na parcele č. 110/1 vo výmere 80m2. Pýtala sa prítomných, či majú záujem predať a keď majú, tak v akej sume. Prítomní poslanci nemajú záujem predať pozemky, ani žiadny majetok.

Hlasovanie: Za: 1 proti: 1 zdržal sa: 2 neprítomný: 1

Ďalej pani starostka uviedla, že v roku 2023 omylom matrika v Košiciach skonsolidovala našu občianku s ich občiankou a na základe tejto konsolidácie nám vymazali osobu evidovanú v DCOMe, ktorú po konzultácii s datacentrom vrátili do evidencie, ale v nedoplatkoch na daniach nám ostala občianka z Košíc, ktorá tam nemá čo hľadať. Preto tieto nedoplatky nepatria tejto osobe a na základe schválenia zastupiteľstvom ich treba odpísať, lebo datacentrum tieto nedoplatky nevie vymazať.

Hlasovanie: Za: 4 proti: 0 zdržal sa: 0 neprítomný: 1

Ďalej pani starostka predložila správu audítora, oznámila, že audit za rok 2023 bol vykonaný dňa 3.5.2024, ktoré je prílohou zápisnice. Prítomní poslanci berú správu audítora na vedomie.

Ďalej pani starostka navrhla nákup detského ihriska so šmýkačkou, nakoľko stará šmýkačka je v zlom stave a rekonštrukcia by nás stála toľko ako nákup novej. Bola by približne v sume do 800,- Eur. Prítomní poslanci jednohlasne súhlasili.

Hlasovanie: Za: 4 proti: 0 zdržal sa: 0 neprítomný: 1

Ďalej pán Baláž navrhol kúpiť PVC hadicu k PV3S, nakoľko stará hadica je už nepoužiteľná. Prítomní poslanci súhlasili s nákupom hadice 10 metrov.

1. Schválenie uznesenia – schvaľované pri prejednávaní jednotlivých bodov - uznesenie tvorí prílohu zápisnice.

Hlasovanie: Za: 4 proti: 0 zdržal sa: 0 neprítomný: 1

1. Záver – p. starostka poďakovala prítomným za účasť a zasadnutie ukončila.

V Kováčovciach, 31.5.2024

Overovatelia zápisnice: Adrián Halgaš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mário Baláž \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_